Tottenham Hotspur Stadium

Tottenham Hotspur Stadium er hjemmebanen til det engelske fotballaget Tottenham Hotspur. Det ligger i Tottenham-området nord i London, og åpnet 3. april 2019.  Utviklingen av hele området kalles Northumberland utviklingsprosjekt og stadionet var en del av prosjektet.

Om stadionet 
Den første kampen ble spilt mot  og Tottenham vant 2-0 etter mål av Son Heung-min og Christian Eriksen.
Gressmatten er lagt på treplater som kan trekkes ut av stadion ved behov. Under er det kunstgress slik at det kan spilles amerikansk fotball der.  Det er også mulig å arrangere konserter og andre arrangementer på stadionet.
Tribunene er bygget med 35 graders vinkel slik at tilskuerne sitter så nær banen som mulig.  Seksjonen  i søndre kortside er sammenhengende fra banen til taket og har plass til  tilskuere.
Bygningen inkluderer også et hotell med 180 rom,. et mikrobryggeri og en 65 meter lang bardisk.

Historikk 
Northumberland-prosjektet startet i 2012, men byggingen av selve stadionet startet først i 2015.  Det ble bygget i to etapper hvor den første skjedde mens laget fortsatt spilte på White Hart Lane og det nye stadionet ble bygget på utsiden.
Tottenham spilte tidligere på stadionet White Hart Lane siden 1899.  Høsten 2008 offentliggjorde klubben prosjektet Northumberland utviklingsprosjekt for området rundt White Hart Lane hvor et nytt stadion er sentralt i utviklingen.  Det gamle stadion hadde en kapasitet på  og  stod på venteliste for sesongkort. White Hart Lane ble revet etter 2016-17 sesongen og Tottenham spilte sine kamper på Wembley Stadium mens det nye stadionet ble bygget.

Det skulle ha vært fire test-kamper i august og september 2018 og den første kampen skulle være mot  i september 2018, men forsinkelser hindret dette.  NFL skulle ha spilt kamp der i oktober 2018, men denne kampen ble flyttet til Wembley. Grunnen til forsinkelsen var problemer med kritiske sikkerhetssystemer.

Stadionet åpnet til slutt i april 2019 og Tottenham kunne spille på hjemmebane igjen, 679 dager etter den siste kampen på sin forrige hjemmebane, White Hart Lane.

Annen bruk av stadionet 
NFL inngikk i 2015 en 10-års kontrakt med Tottenham om å spille på det nye stadionet.  Egentlig skulle den første kampen blitt spilt i 2018, men på grunn av forsinkelser med byggingen, ble den første kampen spilt 6. oktober 2019 da Oakland Raiders vant 24-21 over Chicago Bears. Det er helt separate garderober og innganger for fotball og NFL.

I 2019 inngikk de en avtale på fem år med rugby union-laget Saracens om å spille én kamp i sesongen på stadionet.. Saracens holder også til i Nord-London, men har et mindre stadion hvor de spiller til vanlig.

Bilder av stadionet

Referanser

Eksterne lenker 
 
 (en) Seksjon for NFL på stadionets offisielle hjemmeside

Amerikansk fotballstadioner i Storbritannia
Fotballstadioner i England
Idrettsanlegg i London
NFL International Series
Stadioner i National Football League
Tottenham Hotspur FC